નિઝરના લક્ષ્મીખેડા, નવલપુર, બંધરપાડા, ભિલભવાલી વગેરે ગામોના કાર્ડધારકોને રેશનિંગનું અનાજ લક્ષ્મીખેડાની સહકારી ગ્રાહક ભંડારના સંચાલક દ્વારા વિતરણ કરવામાં આવે છે, પરંતુ જુદાજુદા ગામોના કાર્ડધારકોને અનાજનો જથ્થો કયારે આવે છે અને કયારે વિતરણ પ્રક્રિયા શરૃ થાય તેની જાણકારી રહેતી ન હોવાથી મોટાભાગના કાર્ડધારકોને અનાજ ન મળતા કફોડી સ્થિતિમાં મુકાયા હોવાની લેખિત રજૂઆત કલેકટર સહિતના સંબંધિત વિભાગોને કરી ન્યાય મેળવવા આંદોલન કરવાની ચીમકી ઉચ્ચારી છે.